2.2.2013 Jurnalul Oficial al Uniunii Europene L 33/21 REGULAMENTUL DE PUNERE ÎN APLICARE (UE) NR. 96/2013 AL COMISIEI din 1 februarie 2013 privind autorizarea unui preparat de Lactobacillus buchneri NCIMB 30139 şi a unui preparat de Lactobacillus casei ATTC PTA 6135 ca aditivi furajeri pentru hrana tuturor speciilor de animale (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1831/2003 al Parla- mentului European și al Consiliului din 22 septembrie 2003 privind aditivii din hrana animalelor (!), în special articolul 9 alineatul (2), întrucât: (1) Regulamentul (CE) nr. 1831/2003 prevede autorizarea aditivilor destinați  hranei animalelor, precum  şi motivele şi procedurile de acordare a unei astfel de auto- rizații. Articolul 10 alineatul (7), coroborat cu articolul 10 alineatele (1)-(4) din Regulamentul (CE) nr. 1831/2003, stabileşte  dispozițiile  specifice pentru evaluarea produselor utilizate în Uniune ca aditivi pentru însilozare la data la care regulamentul a intrat în vigoare. (2) În conformitate cu articolul 10 alineatul (1) din Regula- mentul (CE) nr. 1831/2003, un preparat de Lactobacillus buchneri NCIMB 30139 și un preparat de Lactobacillus casei ATTC PTA 6135 au fost înscrise în Registrul comunitar al aditivilor pentru hrana animalelor ca produse existente care aparţin grupei funcţionale de aditivi pentru însilozare, pentru toate speciile de animale. (3)  În conformitate cu articolul 10 alineatul (2), coroborat cu articolul 7 din Regulamentul (CE) nr. 1831/2003, s-au depus cereri de autorizare a preparatelor respective ca aditivi furajeri pentru hrana tuturor speciilor de animale, solicitându-se ca aditivii în cauză să fie clasificați în categoria „aditivi tehnologici” şi în grupa funcţională „aditivi pentru însilozare”. Cererile respective au fost însoțite de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003. (4) Autoritatea Europeană pentru Siguranţa Alimentară (denumită în continuare „autoritatea”) a concluzionat în avizele sale din 11 septembrie 2012 (?) și 12 septembrie 2012 () că, în condițiile de utilizare propuse, preparatele respective nu au efecte nocive asupra sănătății animale şi umane ori asupra mediului. Autoritatea a concluzionat, de asemenca, că preparatul de Lactobacillus buchneri NCIMB 30139 are potențialul de a îmbunătăți conservarea materiilor ușor de însilozat prin mărirea () JO L 268, 18.10.2003, p. 29. () Jurnalul EFSA 2012; 10(9):2883. (*) Jurnalul EFSA 2012; 10(9):2884. producției de acid acetic și că preparatul de Lactobacillus casei ATCC PTA 6135 are potențialul de a îmbunătăți producția pentru însilozare din materii uşor de însilozat prin reducerea pH-ului şi creşterea conservării substanței uscate. Autoritatea nu consideră necesară prevederea unor cerințe specifice de monitorizare ulterioară intro- ducerii pe piață. Aceasta a verificat, de asemenea, raportul privind metodele de analiză a aditivilor furajeri din hrana animalelor, prezentat de laboratorul de referință înființat prin Regulamentul (CE) nr. 1831/2003. (5) Evaluarea preparatelor în cauză arată că sunt îndeplinite condițiile de autorizare prevăzute la articolul 5 din Regu- lamentul (CE) nr. 1831/2003. În consecinţă, utilizarea preparatelor respective ar trebui să fie autorizată, conform dispozițiilor din anexa la prezentul regulament. (6)  Deoarece niciun motiv de siguranță nu necesită aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părţilor interesate să se pregătească pentru a îndeplini noile cerințe care decurg din autorizație. (7) Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 Autorizare Se autorizează preparatele menționate în anexă, aparținând cate- goriei de aditivi „aditivi tehnologici” și grupei funcţionale „aditivi pentru însilozare”, ca aditivi pentru hrana animalelor, în condițiile stabilite în anexa respectivă. Articolul 2 Măsuri tranzitorii Preparatele specificate în anexă şi hrana pentru animale care le conține, care sunt produse și etichetate înainte de 22 august 2013 în conformitate cu normele aplicabile înainte de 22 februarie 2013, pot continua să fie introduse pe piață și utilizate până la epuizarea stocurilor existente. Articolul 3 Intrarea în vigoare Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.